

**SZAVAZÁS LENDVA KÖZSÉG 2026. ÉVI RÉSZVÉTELI KÖLTSÉGVETÉSÉRŐL**

Lendva község tisztelt polgárai!

Örülünk, hogy javaslataikkal támogattak bennünket Lendva Község 2026. évi részvételi költségvetésének végrehajtásánál. Felhívásunkra 20 javaslat érkezett be, ami nagy örömmel tölt el bennünket, hiszen ez azt mutatja, hogy a polgáraink is fejlődésorientált községet kívánnak, olyan új fejlesztésekkel, amelyek mindnyájunkat és a közösségünket is szolgálják. Lendva Község 2026. évi részvételi költségvetésének végrehajtásáért felelős szakbizottsága megvizsgálta a beérkezett javaslatokat, majd a kritériumok alapján értékelte minden egyes projektjavaslat megfelelősségét. A kritériumoknak megfelelő javaslatokból listát állított össze, amelyen azon projektek szerepelnek, amelyekre Önök szavazhatnak.

A nyilvános szavazást követően megállapításra kerül, mely projektek kapták a legtöbb szavazatot (70 000 euró összértékig), és így megvalósításra kerülnek a 2026. évi költségvetésből.

A beadvány hiányossága és az érték túllépése miatt a Bizottság néhány beérkezett javaslatot elutasított, ezért ezeket nem bocsátjuk szavazásra, a projekt előterjesztőit pedig tájékoztatjuk az elutasítás okairól.

**A 2026. évben az alábbi projektek kerültek szavazásra:**

|  |  |  |
| --- | --- | --- |
| **Sorszám** | **A PROJEKT CÍME** | **ÉRTÉKE ÁFÁ-VAL EGYÜTT (EUR)** |
|  | Kutyapark LENDVA – biztonságos hely játékra, mozgásra és társalgásra | 10.000,00 |
|  | Ajtócsere és -felújítás – faluotthon HÁRMASMALOM | 9.799,28 |
|  | A LENDVAI egészségház melletti faház felújítása | 10.000,00 |
|  | Rendezvénysátor, mérete: 6 m x 12 m, 700-as, tűzálló PVC ponyva – HÍDVÉG | 2.069,96 |
|  | „A helyiek összekapcsolása” PINCE (játszótéri eszközök és a faluotthon konyhai felszerelésének beszerzése) | 9.995,80 |
|  | Biztonságos és inkluzív tornaterem a sajátos nevelési igényű gyermekek számára a 2. sz. Lendvai KÁI-ban | 9.950,00 |
|  | Konyhai és teremfelszerelés a PETESHÁZI faluotthon számára | 9.946,88 |
|  | Játszótéri eszközök a Tinč horgász parkjában (Park ribiča Tinča) – HOTIZA | 9.998,39 |
|  | A KAPCAI faluotthon helyiségeinek teljeskörű felújítása új konyhával, kamrával és öltözővel | 9.997,90 |
|  | A falusi park rendezése és a turisztikai információs pont létrehozása HOSSZÚFALUBAN | 9.980,00 |
|  | Új játszótéri eszközök a faluotthon mellett - PINCE-MAJOR | 7.215, 00 |
|  | Generációk közötti park FELSŐLAKOS | 9.996,00 |
|  | Tematikus tanösvény GYERTYÁNOS – „Ismerjük meg otthonunkat körülvevő természetét” | 10.000,00 |

**A projektek tartalma érdekesnek bizonyult, Önök, Tisztelt Polgárok, pedig szavazataikkal hozzájárulhatnak azon projekt kiválasztásához, amelyet véleményük szerint a községünkben érdemes lenne megvalósítani. Lendva Község valamennyi polgára, aki a szavazás napján betöltötte a 18. életévét, csak egyszer, és legfeljebb egy, a listán szereplő projektre szavazhat.**

**A szavazás folyamata:**

A szavazásra 2026. február 23-tól 2026. március 13-án éjfélig kerül sor, szavazni pedig az alábbiak szerint lehet:

1. **Online-szavazás**

* Szavazatukat Lendva Község honlapján, a következő elérhetőségen adhatják le: [www.lendava.si](http://www.lendava.si), 2026. évi részvételi költségvetés.

1. **Jelenléti szavazás**

* A jelenléti szavazáshoz szükséges nyomtatvány (szavazólap) Lendva Község honlapján [www.lendava.si](http://www.lendava.si), 2026. évi részvételi költségvetés fül alatt érhető el, vagy a szavazás időszakában a városháza fogadóirodájában (Fő utca 20., 9220 Lendva) vehető át a községi igazgatóság hivatalos ügyfélfogadási idejében.
* A szavazólapot legkésőbb 2026. március 13-ig bezárólag kell elküldeni e-mailben (beszkennelve vagy digitális aláírással ellátva) a [pp26@lendava.si](mailto:pp26@lendava.si) címre (éjfélig) vagy postai úton a Lendva Község, Fő utca 20., 9220 Lendva címre (a 2026. március. 13-i keltezésű postabélyegző az érvényes), illetve a községi igazgatóság hivatalos ügyfélfogadási idejében személyesen is leadható a városháza fogadóirodájában (Fő utca 20., 9220 Lendva).

A szavazatot benyújtó polgár szavazati joga a szavazólapon szereplő személyi szám (EMŠO) alapján ellenőrzésre kerül a Központi Népességnyilvántartás (CRP) adatbázisában. A személyesen benyújtott szavazólapok esetében a szavazati jogot a városháza fogadóirodájában ellenőrzik a polgár érvényes személyi igazolványának bemutatása alapján.

Minden egyes szavazólapon fel kell tüntetni a szavazó nevét és vezetéknevét, személyi számát és az állandó lakcímét, majd alá kell írni a szavazásjogosultságáról és a személyes adatok védelméről szóló nyilatkozatot, és bejelölni a támogatni kívánt projektet. Azon szavazólap, amelyből nem nyilvánvaló, a polgár mely projektre szavazott, érvénytelennek minősül.

Amennyiben ugyanaz a személy a szavazatát online és papíralapon is leadja, az online leadott szavazatot vesszük figyelembe.

**Lendva Község költségvetéséből a 2026-os évre vonatkozó szavazás esetében a legtöbb szavazattal rendelkező, és a rendelkezésre álló források összegét (70 000 euró) meg nem haladó projektek kerülnek támogatásra.**

Szám: 410-0012/2025-58

Lendva, 2026. 2. 23.

**Lidija VUČKO BUKOVEC, *közigaz. tud. MA***

*A Községi Igazgatóság igazgatója*