

**GLASOVANJE ZA PARTICIPATIVNI PRORAČUN OBČINE LENDAVA**

**ZA LETO 2026**

Spoštovane občanke in občani Občine Lendava!

Veseli smo, da ste nas občani pri izvedbi participativnega proračuna Občine Lendava za leto 2026 s svojimi predlogi podprli. Prejeli smo 20 predlogov, kar nas navdušuje, da si tudi občani želite razvojno naravnano občino, z novimi pridobitvami, ki bodo služile vsem nam in naši skupnosti. Predloge je pregledala Strokovna komisija za izvedbo participativnega proračuna Občine Lendava za leto 2026 in na podlagi meril preučila ustreznost posameznega projektnega predloga. Iz predlogov, ki so ustrezali merilom, je pripravljen seznam projektov, o katerih boste občani glasovali.

Po izvedenem javnem glasovanju bo odločeno, kateri projekti so dobili največ glasov do skupne vrednosti 70.000 EUR in se bodo uvrstili v izvedbo s sredstvi proračuna v letu 2026.

Nekaj prejetih predlogov je komisija zaradi neizpolnjevanja pogojev zavrnila. Zato ti predlogi niso uvrščeni v glasovanje, predlagatelji teh predlogov pa bodo o razlogih zavrnitve obveščeni.

**V glasovanje za leto 2026 so se uvrstili sledeči projekti:**

|  |  |  |
| --- | --- | --- |
| **ZŠ** | **NAZIV PROJEKTA** | **VREDNOST**  **(v EUR z DDV)** |
| 1. | Pasji park LENDAVA - varen prostor za igro, gibanje in druženje | 10.000,00 |
| 2. | Menjava in sanacija vrat - vaški dom TRIMLINI | 9.799,28 |
| 3. | Obnova lesene hiške pri zdravstvenem domu LENDAVA | 10.000,00 |
| 4. | Prireditveni šotor dimenzije 6m x 12m PVC ponjava 700 negorljiv - MOSTJE | 2.069,96 |
| 5. | »Povezovanje krajanov« PINCE (igrala in nabava opreme za kuhinjo v vaškem domu) | 9.995,80 |
| 6. | Varna in inkluzivna telovadnica za otroke s posebnimi potrebami v DOŠ II LENDAVA | 9.950,00 |
| 7. | Oprema za kuhinjo in dvorano vaškega doma PETIŠOVCI | 9.946,88 |
| 8. | Otroška igrala v parku ribiča Tinča – HOTIZA | 9.998,39 |
| 9. | Celovita obnova prostorov gasilskega doma KAPCA z novo kuhinjo, shrambo in garderobnimi prostori | 9.997,90 |
| 10. | Ureditev vaškega parka in turistične info točke v DOLGI VASI | 9.980,00 |
| 11. | Nova igrala ob vaškem domu PINCE – MAROF | 7.215,00 |
| 12. | Medgeneracijski park GORNJI LAKOŠ | 9.996,00 |
| 13. | Tematska učna pot GABERJE – »Spoznajmo naravo doma« | 10.000,00 |

**Vsebine projektov so zanimive in je sedaj na vas, spoštovane občanke in občani, da z svojimi glasovi pripomorete k izboru projekta, za katerega bi želeli, da se izvede na območju naše občine. Vsak občan Občine Lendava, ki je dopolnil 18 let starosti na dan glasovanja lahko glasuje le enkrat, za en projekt, ki je naveden na seznamu projektov, o katerih se glasuje.**

**Izvedba glasovanja:**

Glasovanje bo potekalo od 23. 2. 2026 do 13. 3. 2026 do polnoči, ko boste svoje glasove lahko oddali na naslednji način:

1. **Glasovanje preko spleta**

* Vaš glas boste lahko oddali na spletni strani Občine Lendava: [www.lendava.si](http://www.lendava.si), Participativni proračun za leto 2026.

1. **Fizično glasovanje**

* Obrazec (glasovnica) za fizično glasovanje je dostopen na spletni strani Občine Lendava:[www.lendava.si](http://www.lendava.si), Participativni proračun za leto 2026, v fizični obliki ga lahko dobite tudi v sprejemni pisarni Občine Lendava, Glavna ulica 20, 9220 Lendava, v obdobju glasovanja v času uradnih ur občinske uprave,
* glasovnica mora biti oddana najkasneje do vključno 13. 3. 2026 po elektronski pošti (skenirana ali digitalno podpisana) na naslov: [pp26@lendava.si](mailto:pp26@lendava.si), (do polnoči) ali s pošto na naslov: Občina Lendava, Glavna ulica 20, 9220 Lendava (velja poštni žig na dan 13. 3. 2026) ali osebno v sprejemni pisarni Občine Lendava, Glavna ulica 20, 9220 Lendava, v času uradnih ur.

Pravica do glasovanja bo preverjena v bazi podatkov CRP na podlagi vpisane EMŠO na glasovnici občana, ki glasuje. Pravica do glasovanja z osebno oddajo glasovnice v sprejemni pisarni Občine Lendava se preveri z veljavnim osebnim dokumentom občana.

Na vsako glasovnico je potrebno vpisati ime in priimek, EMŠO, naslov stalnega bivališča, izjavo o izpolnjevanju pogojev glasovanja in o varstvu osebnih podatkov ter označiti projekt, za katerega se glasuje. Glasovnica, iz katere ne bo razvidno, kateremu projektu je občan namenil svoj glas, bo neveljavna.

Pri glasovanju se v primeru glasovanja iste osebe preko spleta in v fizični obliki upošteva glasovanje preko spleta.

**Iz proračuna Občine Lendava bo financirana izvedba tistih projektov, ki bodo na glasovanju za leto 2026 prejeli največ glasov in njihova skupna vrednost ne bo presegala razpisanih sredstev (70.000,00 EUR).**

Štev.: 410-0012/2025-58

Lendava, 23. 2. 2026

**Lidija VUČKO BUKOVEC, *mag. upr. ved, l.r.***

*Direktorica občinske uprave -*

*A Községi Igazgatóság igazgatója*